jkorsvik/nowiki_second_scrape_merged huggingface dataset:
Pembrokeshire

Pembrokeshire (walisisk Sir Benfro) er et grevskap i det sørvestlige Wales. Det grenser mot Carmarthenshire og Ceredigion.
Det tradisjonelle grevskapet Pembrokeshire ble opprettet i 1282 av Edvard I av England. Det har lenge bestått av en engelskdominert del i sør (kjent som «Det lille England bortenfor Wales») og en walisiskdominert del i nord.
Fra 1974 til 1996 var det delt i to distrikter, South Pembroke og Preseli som lå under grevskapet Dyfed. Da distriktene ble avskaffet som administrativ enhet i 1996 ble Pembrokeshire gjenopprettet, og har siden blitt styrt som en enhetlige myndighet.
640 km² av arealet er vernet som Pembrokeshire Coast nasjonalpark.


== Steder i Pembrokeshire ==
Amroth, Angle
Bosherston, Broad Haven
Caldey Island, Castlemartin, Croft
Druidston
East Williamston
Fishguard
Goodwick
Haverfordwest
Jameston
Kilgetty
Lamphey, Lawrenny, Little Haven
Maiden Wells, Marloes, Milford Haven
Mynachlog-ddu
Narberth, Neyland, Nine Wells, Newgale
Pembroke
Rhosson
Saundersfoot, Solva, Spittal, St. Brides, St. Davids, St. Ishmaels, St. Petrox, Stackpole
Tenby
Uzmaston
Walwyn's Castle, Wolf's Castle
Yerbeston
Elisabeth Rodrigues

Elisabeth Delgado Rodrigues (født 1976 i Oslo) er en norsk sanger, låtskriver og grafisk designer av kappverdisk bakgrunn. 
Hun behersker norsk, engelsk og morsmålet kriol (et portugisisk-basert kreolspråk som snakkes i blant annet Kapp Verde og Guinea-Bissau)


== Bakgrunn ==
Hennes foreldre er fra Kapp Verde. Faren Joao Hipolito Rodrigues (1940–2020) kom til Norge som sjømann i 1968. Moren Maria Paulina Delgado (f. 1954) kom til Norge i 1974.


== Karriere ==
Hun startet sangkarrieren som backing vokalist for ulike band og musikere i Oslo-miljøet på midten av 1990-tallet, blant annet saksofonist Dennis Otone, gitarist Tony Blesson, gitarist Banjo Mosele og G and the Funk.
I 1994 ble hun med i gruppen «Sampeace Brown & His Hit Company», med plateutgivelsen «One World» i 1996.
I 1995 var hun med som sanger i oppsetning «Bob Marley 15 år etter» ved Nordic Black Theatre.
Fra 1996 var hun med i koret til Afrikan Youth in Norway, ledet av Amani Buntu.
I 1998 fullførte hun utdanningen som grafisk formgiver.
I 1999 var hun med å opprette gruppen Queendom, og på oppsetningen «Queendom on the rocks».
I 2000 var hun med som sanger i oppsetningen Ifigeneia av Aulis på Det Norske Teatret.
Fra 2001–2013 drev hun designkontoret Cazawa Design.
I 2014 var hun med på platen til den norsk-kappverdiske musikeren Ary Morais, og sang for første gang på norsk på låten «Alma ta fica».
I 2018 startet hun bandet Diasporas sammen med Bruno Ramalho (gitar), Carlos Silva (cavaquinho) og Armando Silva (perkusjon). Et Oslo-basert band med musikken fra Kapp Verdes diaspora som utgangspunkt – morna, funana, coladeira og batuku. I tillegg til å synge og komponere låter, spiller Rodrigues det tradisjonelle kappverdiske instrumentet ferro / ferrinho. #DiasporasKriola

I 2020 deltok Diasporas i konsertserien Sunday World arrangert av Samspill International Music Network og Ballade. 
I 2021 deltok Diasporas i underholdningsserien 4-stjerners middag på TVNorge som underholdning for gjestene til tidligere fotballspiller, Freddy Dos Santos. Han har norsk mor og far fra Kapp Verde.
Elisabeth Rodrigues har stått på flere av Oslos scener, som Rockefeller, Sentrum Scene, Cosmopolite, Kulturkirken Jacob, Blå, Krøsset, Smuget, Chateau Neuf, John Dee, Kulturhuset, Betong, Torshovteatret, Belleville, Oslo World, Musikkens dag og Oslo konserthus. Hun har også blitt portrettert i tv-programmet Migrapolis på NRK.
I 2022 ble Elisabeth Rodrigues invitert til å representere Kapp Verdes diaspora i Norge i den internasjonal sangkonkurransen TMC International Gala 2022 med deltakere fra England, Tyskland, Italia, Luxemburg, Nederland, Portugal, Spania, Belgia, Norge og Kapp Verde. Showet gikk av stabelen ved De Doelen i Rotterdam, Nederland, og ble sendt på tv-kanalen RTP África.


== Referanser ==


== Eksterne lenker ==
 (en) Offisielt nettsted 
(en) Elisabeth Rodrigues – kategori av bilder, video eller lyd på Commons 
(en) Elisabeth Rodrigues på Discogs 
(no) Elisabeth Rodrigues på LinkedIn
Port Louis

Port Louis er hovedstaden på Mauritius. Den er en havneby ved Indiahavet, og er med 118 431 innbyggere (2011) landets største by. Den ble grunnlagt av franskmennene i 1735. Størsteparten av befolkningen er etterkommere av arbeidere som kom fra India i det 19. århundre.
Byen domineres av havnen, som er sentral i landets internasjonale handel. Blant de viktigste produkter som skipes ut er klær og tekstiler, men man eksporterer også kjemikalier, plast og farmasøytiske produkter. 
Turisme er også en viktig næringsvei, og et område ned mot sjøen er utviklet som handle- og underholdningssentrum. Citadellet som ligger over byen er en viktig turistattraksjon. 
Mauritius Institute, som studerer øyas flora og fauna, ligger i byen.


== Vennskapsbyer ==
 La Possession, Frankrike
 Ahmadabad, India
 Saint-Malo, Frankrike
 Québec, Canada


== Referanser ==


== Eksterne lenker ==
The city of Port Louis
Burj Khalifa

Burj Khalifa (arabisk برج خليفة), fram til åpningen i januar 2010 kjent som Burj Dubai, er en skyskraper i Dubai i De forente arabiske emirater. Bygningen er, pr. 2019, det høyeste byggverket i verden. Skyskraperen ble offisielt åpnet 4. januar 2010. Høyden på gigantbygget er 828 meter. Bygningen er tegnet av arkitektfirmaet Skidmore, Owings & Merrill i Chicago, som har tegnet høye bygninger siden 1936. Skyskraperen er bygd i stål, betong, aluminium og glass. Den inneholder hotell, forretninger, kinoer, kontorer og private luksusleiligheter. Bygningen har 163 etasjer og har per februar 2019 rekorden som bygningen med flest etasjer i verden. Kostnaden for bygget var ca. 8 milliarder kroner.


== Navnet ==
Burj Khalifa betyr «Khalifa-tårnet», og bygget er oppkalt etter Khalifa bin Zayed Al-Nahyan (1948–2022), emir i Abu Dhabi og president i De forente arabiske emirater.


== Høyden ==


=== I byggefasen ===
Den 20. juli 2007 rapporterte The Gulf Today at Burj Dubai, er den høyeste bygning i verden, med en foreløpig høyde på 510 m (1 673 ft)21. juli 2007 ble tårnets høyde rapportert av utviklerne å være 512,1 meter (1 680,1 fot), med totalt 141 fullførte etasjer, noe som indikerte at Burj Dubai hadde passert Taipei 101 (509 m (1 670 ft)) og blitt den høyeste bygningen i verden.Ferdigstilt har Burj Khalifa en høyde på 828 meter.


== Galleri ==

		
		
		
		
		
		
		
		
		
		


== Se også ==
Liste over skyskrapere


== Referanser ==


== Eksterne lenker ==
(en) Offisielt nettsted 
(en) Burj Khalifa – kategori av bilder, video eller lyd på Commons 
(en) Burj Khalifa – galleri av bilder, video eller lyd på Commons 
Structurae: Burj Dubai
Denbighshire

Denbighshire (walisisk Sir Ddinbych) er et grevskap i det nordlige Wales. Administrasjonsbyen er Ruthin. 

Det ble opprettet i 1996. Det finnes også et tradisjonelt grevskap med samme navn, som har svært forskjellige grenser fra det administrative grevskapet. 


== Steder i Denbighshire ==
Denbigh
Llangollen
Prestatyn
Rhyl
Ruthin
St. Asaph
Ildringen i Stillehavet

Ildringen i Stillehavet (engelsk: Pacific Ring of Fire) er navnet på et 40 000 kilometer langt, hesteskoformet belte av dyphavsgroper, vulkanbelter og plategrenser som ligger langs randen av Stillehavet i Asia, Amerika og Oseania.


== Vulkaner og jordskjelv ==
Langs Ildringen ligger 452 vulkaner, vesentlig i subduksjonssoner. Over 75 % av verdens aktive og sovende vulkaner ligger i Ildringen.. Andelen av de kraftigste utbruddene er enda høyere, med 17 av de 18 kjente vulkanutbruddene med vulkaneksplosivitetsindeks (VEI) 5 eller mer siden 1800. Til dem hører Tambora 1815, Krakatau 1883 og Pinatubo 1991. Også de to siste supervulkanutbruddene har skjedd i Ildringen. Særlig utsatt for kraftige utbrudd (VEI 4 og mer) er Indonesia, Kamtsjatkahalvøya i Russland, Filippinene og Japan. Også ca. 90 % av alle registrerte jordskjelv og ca. 81 % av de største jordskjelvene har funnet sted i Ildringen.


== Referanser ==


== Eksterne lenker ==
(en) Maps of the Pacific Ring of Fire – kategori av bilder, video eller lyd på Commons
Neath Port Talbot

Neath Port Talbot (walisisk Castell-nedd Port Talbot) er et hovedområde i det sørlige Wales. Det grenser mot Carmarthenshire, Powys, Rhondda Cynon Taf, Bridgend og Swansea. Det har navn etter de to viktigste byene, Neath og Port Talbot. Sistnevnte er administrasjonsby.
Hovedområdet ble opprettet 1. april 1996 ved at distriktene Neath og Port Talbot ble slått sammen. Deler av Lliw Valley ble også innlemmet. Det fikk navnet Neath and Port Talbot, men dette navnet ble endret 2. april 1996.


== Steder i Neath Port Talbot ==
Aberdulais
Briton Ferry
Bryncoch
Cadoxton
Crynant
Cymmer
Glynneath
Gwaun Cae Gurwen
Margam
Neath
Pontardawe
Pontrhydyfen
Port Talbot
Resolven
Seven Sisters
Skewen
Ystalyfera
Rhondda Cynon Taf

Rhondda Cynon Taf er et grevskapsdistrikt i Glamorgan i det sørlige Wales. Det grenser mot Merthyr Tydfil, Caerphilly, Cardiff, Vale of Glamorgan, Bridgend, Neath Port Talbot og Powys. Administrasjonsbyen er Tonypandy.
Det ble opprettet 1. april 1996 ved at distriktene Cynon Valley, Rhondda og deler av Taff-Ely ble slått sammen.


== Steder i Rhondda Cynon Taf ==
Aberdare
Glyncoch
Hirwaun
Llanharan, Llantrisant
Maerdy, Miskin, Mountain Ash
Pontypridd, Porth
Tonypandy, Tonyrefail, Treherbert
Ynysybwl
Kilometer per time

Kilometer per time (norsk forkortelse km/t, internasjonal forkortelse km/h) er en måleenhet for fart. De fleste land i verden baserer seg på km/t for å angi fartsgrenser for kjøretøy, mens USA, Storbritannia, Myanmar og en del karibiske land bruker enheten engelske mil per time (forkortes mph eller mi/h).
I SI brukes meter per sekund (m/s). For å regne om fra kilometer per time (km/t) til meter per sekund (m/s) dividerer man farten med 3,6 (se artikkelen om fart). 
Selv om det i allment språkbruk er vanlig å betrakte fart og hastighet som synonyme begreper, er det i vitenskapelig sammenheng en viktig forskjell mellom de to. Som regel betraktes fart som en skalar og hastighet som en vektorstørrelse, men noen forfattere bruker begrepene omvendt.


== Bilder ==

		


== Se også ==
Engelske mil per time


== Eksterne lenker ==
Omregningskalkulator – omregninger til og fra andre måleenheter.
Tonypandy

Tonypandy er administrasjonsbyen i Rhondda Cynon Taf i Wales. Den ligger i Rhondda Fawrdalen.
I nærheten ligger Mynydd y Gelli, en boplass fra bronse- og jernalderen med en steinsirkel.
Den viktigste hendelsen i byen i moderne tid var Tonypandyopptøyene i 1910.


== Kjente folk fra Tonypandy ==
Stuart Richardson, bassist i Lostprophets.
Willie Llewellyn, (1879–1973) rugbyspiller


== Referanser ==


== Eksterne lenker ==
http://www.britinfo.net/index_Tonypandy.htm
Våttån

Våttån (også kalt Våttåhaugen) er et utsiktspunkt og severdighet i Leksvik kommune i Trøndelag. En 1 km lang tursti fra parkeringsplassen fører opp til utsiktspunktet som ligger på 332,09 meter over havet. Fra utsiktspunktet har man utsikt over hele tettstedet Leksvik, samt store deler av Trondheimsfjorden inkludert Trondheim.
Navnet Våttåhaugen, eller Vottahaugen som det het i gamle dager er ganske enkelt oppkalt av Votta og Haug. Votta er en gammel betydning for varde, som ble brukt til og varsle ufred.
Ifølge sagn skulle Våttå-trollet bo på toppen av Våttåhaugen. Den ble en gang så sint på kirkeklokkene fra Leksvik kirke at han kastet en stor stein mot kirka, men bommet så steinen ble liggende igjen på stranda. Senere blir Våttåhaugen kjent gjennom reiseskildringer av Gerhard Schøning i 1774. Under 2. verdenskrig ble Våttåhaugen bygd om til en tysk militær base med tårn, skyttergraver og bomberom i ei hule. Både hula og skyttergravene er fortsatt der i dag.


== Reiseskildring fra 1774 ==
I Gerhard Schønings reiseskildringer "Reise gjennom en deel af Norge" kan vi fra en reise han gjorde 23. mai 1774 lese følgende:Østen for, eller i N.O. fra Lexviikens kirke, ligger et temmelig høit Biærg, kaldet Votta-Haugen, fordi her, i Ufreds Tiider, holdes en Votta eller Vare. Den 23de Maji giorde jeg dithen, i Selskab med Oberst Lieutenant Krog, en Spadser-tour, til Fots, og maatte passere en temmelig brat og vanskelig Vei, førend vi komme did op. Biærget er overalt bevoxet med skov, og Udsigten derfra er meget fri prægtig. Man kunde herfra see Staden Throndhjem ganske tydelig, og som man berettede, Grændse-Fiældene ved Suul eller deromkring. Det meeste af Lexviikens bygd, indslutte rundt om, paa de 3 siider, af skov-bevoxne Biærge, paa den fierde, af Havet eller Lexviik-Bugten saaes her underliggende, som et vidt udstrakt Theater, med adskillige Høie og dermed afvexlende Dolpe eller smaa Date derimellom.


== Referanser ==
John Hughlings Jackson

John Hughlings Jackson (født 4. april 1835 i Providence i Green Hammerton, Yorkshire, død 7. oktober 1911) var en britisk (engelsk) lege (nevrolog). Han er mest kjent for sine oppdagelser innen epilepsi, og har en variant av epilepsi (Jacksonian epilepsi) oppkalt etter seg. Han var en av grunnleggerne av det vitenskapelige tidsskriftet Brain (grunnlagt 1878), som også utkommer i dag.


== Referanser ==
Joseph Babinski

Joseph Jules François Félix Babinski (polsk Józef Julian Franciszek Feliks Babiński, født 17. november 1857, død 29. oktober 1932) var en polsk-fransk lege (nevrolog) og en foregangsmann i nevrokirurgien. 
Hans arbeid innenfor nervesystemets fysiologi fikk banebrytende betydning for utviklingen av nevrologien. Han er mest kjent for sin beskrivelse av et av de viktigste nevrologiske tegn – Babinskis tegn – en patologisk fotrefleks som er et klinisk tegn på skade i pyramidebanen i sentralnervesystemet. Han var også den første som beskrev anosognosi.Babinski var sønn av polske emigranter (faren var ingeniør), som flyktet i 1848 fra Warszawa til Paris på grunn av forfølgelse fra det russiske regimet, som slo hardt ned på polakkenes kamp om selvstendighet. Babinski utgav noen av verkene sine på polsk.


== Referanser ==
Lars Leksell

Lars Leksell (født 23. november 1907 i Fassberg, død 1986) var en svensk lege (nevrokirurg). Han var professor i nevrokirurgi ved Karolinska sjukhuset i Stockholm.  Leksell oppfant gammakniven.
Leksell ble utdannet som lege fra Karolinska Institutet i 1935, og begynte videreutdanning i nevrokirurgi samme år. Han ble professor i kirurgi ved Lunds universitet i 1958. Fra 1960 til han pensjonerte seg i 1974 var han professor i nevrokirurgi ved Karolinska Institutet, hvor han etterfulgte Herbert Olivecrona. 
Leksell er først og fremst kjent som opphavsmannen til gammakniven. Dette er en innretning som kan behandle hjernesvulst ved hjelp av fokusert og intensiv stråleterapi.
Leksell gjorde også viktige forskningsbidrag innen nevrofysiologi.
Fishguard

Fishguard (walisisk Abergwaun) er en by i Pembrokeshire i Wales.
I 1797 forsøkte franske styrker å invadere De britiske øyer. 1 400 mann på fire skip gikk i land 22. februar ved Carregwastad Head, i håp om å utløse et opprør mot engelsk styre i Wales. Styrkene var dårlig trent, og invasjonsforsøket endte med noen få drepte og noe plyndring. 25. september ble den franske kapitulasjonen signert på puben Royal Oak i Fishguard. Den lokale helten under invasjonen var Jemima Nicholas. Hun tvang egenhendig, med en høygaffel, 12 franske soldater til å overgi seg. Hele historien om invasjonen er fortalt i Fishguardteppet, en etterligning av Bayeuxteppet som ble laget i forbindelse med slagets 200-årsjubileum. Teppet kan sees i byens rådhus.
I Fishbuard ender motorveien A40 fra London, og fra Fishguards havn, som nå ligger i nabobyen Goodwick, går det regelmessige ferger til Irland. Byen har derfor mye gjennomgangstrafikk.
Fishguard var vertskap for den nasjonale Eisteddfod i 1936 og 1986.
Goodwick

Goodwick (uttales som Gudik; walisisk Wdig) er en kystby i Pembrokeshire i Wales. Den ligger rett vest for Fishguard, og startet som Fishguards havnested.
Det var meningen av Goodwick skulle være endeholdeplass for Great Western jernbanelinje, men det oppsto problemer i havnen som førte til at store skip ikke kunne legge til. Den viktigste trafikken fra havnen er Stena Lines ferge til Rosslare Europort i Irland, og fritidsbåttrafikk. 
Tidligere hadde byen en del industri, spesielt teglproduksjon. Hovednæringsveien er nå turisme.
Haverfordwest

Haverfordwest (walisisk Hwlffordd) er administrasjonsbyen i Pembrokeshire i Wales. Det er en liten by, men den ligger strategisk plassert mellom andre byer, som Milford Haven, Pembroke Dock og Fishguard. 
Byen var vertskap for den nasjonale Eisteddfod i 1972.
Laila Dåvøy

Laila Dåvøy (født 11. august 1948 i Bergen) er en norsk politiker (KrF). Hun var barne- og familieminister 2001–2005 og  arbeids- og administrasjonsminister 1999–2000. Fra 2005 til 2013 var hun stortingsrepresentant for Hordaland. Hun har tidligere vært leder for Norsk Sykepleierforbund. 
Laila Dåvøy er utdannet sykepleier med tilleggsutdanning innen sykepleievitenskap og administrasjon. Hun har hatt flere politiske verv på kommune- og fylkesnivå, har vært nestleder i Landsstyret for kommunalt rusmiddelarbeid, og har vært medlem av KrFs sentralstyre og landsstyre. 
I 2004 ble Dåvøy utnevnt til kommandør av St. Olavs Orden.


== Regjering ==
1. januar 1989 – 1. januar 1990          Personlig sekretær Kultur- og kirkedepartementet
20. august 1990 – 3. november 1990 Statssekretær Kultur- og kirkedepartementet
15. mars 1999 – 17. mars 2000          Statsråd Arbeids- og administrasjonsdepartementet
19. oktober 2001 – 17. oktober 2005  Statsråd Barne- og familiedepartementet


== Stortingskomiteer ==
2005–2012: medlem i Helse- og omsorgskomiteen
2012–2013: medlem i Arbeids- og sosialkomiteen


== Referanser ==


== Eksterne lenker ==
(en) Laila Dåvøy – kategori av bilder, video eller lyd på Commons 
(en) Laila Dåvøy på Internet Movie Database 
(no) Laila Dåvøy hos Stortinget 
(no) Laila Dåvøy hos Norsk senter for forskningsdata
John Hunter

John Hunter (født 13. februar 1728, død 16. oktober 1793) var en britisk (skotsk) lege og kirurg. Han var bror av William Hunter. Han var en av sin tids mest fremtredende forskere og kirurger. Han var en tidlig talsmann for nøye observasjon og vitenskapelig metode i medisin. Han var lærer og samarbeidspartner med Edward Jenner, pioner for koppevaksinen. Han påstås å ha betalt for den stjålne kroppen til Charles Byrne, og fortsatte å studere og stille den opp mot den avdødes eksplisitte ønsker. Hans kone, Anne Hunter (født Home), var en dikter, noen av hennes dikt ble satt musikk til av Joseph Haydn.
Hunter lærte anatomi ved å hjelpe sin eldre bror William med disseksjoner i Williams anatomiskole i London sentrum, og ble raskt ekspert på anatomi. Han tilbrakte noen år som hærkirurg, jobbet sammen med tannlegen James Spence for å gjennomføre tanntransplantasjoner, og i 1764 opprettet han sin egen anatomi-skole i London. Han bygde opp en samling av levende dyr hvis skjeletter og andre organer han forberedte som anatomiske prøver, og samlet til slutt nesten 14 000 preparater som demonstrerte anatomi til mennesker og andre virveldyr. Totalt var over 3 000 dyr representert.
Hunter ble stipendiat i Royal Society i 1767. Han ble valgt til medlem av American Philosophical Society i 1787. Hunterian Society of London ble kåret til hans ære, og Hunterian Museum ved Royal College of Surgeonshar fått hans navn og holder hans samlingen av anatomiske eksempler. Den inneholder fremdeles den ulovlig anskaffede kroppen til Charles Byrne, til tross for pågående protester.


== Priser og utmerkelser (utvalg) ==
1787 – Copleymedaljen


== Referanser ==
Janne Ahonen

Janne Petteri Ahonen (født 11. mai 1977 i Lahtis) er en finsk skihopper. I januar 2008 vant han som førstemann sammenlagtseieren i tysk-østerrikske hoppuka for femte gang.


== Karriere ==
Janne Ahonen er en av de mestvinnende skihopperne på 1990- og 2000-tallet. Den finske storhopperen vant i 1997 VM-gull i liten bakke.
Han ble dobbel juniorverdensmester i 1993 i Harrachov og i 1994 i Breitenwang.
I sesongene 1998/1999, 2002/2003, 2004/2005, 2005/2006 (sammen med Jakub Janda) og 2007/2008 vant han tysk-østerrikske hoppuka sammenlagt. I tillegg har han flere pallplasseringer fra store mesterskap, og har vunnet 36 enkeltrenn og har totalt 105 pallplasseringer i verdenscupen. Han vant verdenscupen sammenlagt i 2003/2004 og 2004/2005.
Ahonen er kjent for at han sjelden smiler, ikke en gang når han vinner. Han skal en gang ha blitt stilt spørsmål om dette og svart: «We are here to jump, not to smile» (Vi er her for å hoppe, ikke for å smile). Denne eiendommeligheten er forhistorien til Åge Aleksandersens sang «Janne Ahonens smil».
26. mars 2008 kunngjorde Janne Ahonen at han legger opp. 8. mars 2009 fortalte Ahonen i et intervju med den finske TV-kanalen MTV 3 at han planlagte å returnere til skihopping til høsten 2009. Han etablerte seg raskt i verdenstoppen på nytt og ble tatt ut på det finske laget til Vinter-OL 2010.
I 2009 ble boken «Kongeørnen» utgitt som en selvbiografi ført i pennen av journalisten Pekka Holopainen. I denne boken ga Ahonen et innblikk i hoppsportens virkelighet bak kulissene. Blant de mange historiene vakte beretningen fra skiflygningsrennet i Planica 2005. Bjørn Einar Romøren satte i dette rennet verdensrekord med 239 meter, og Ahonen fulgte opp med et enda lengre svev. Han trakk seg imidlertid i landingen og klarte ikke å holde seg stående på 240 meter. Han fikk seg en kraftig trøkk, men nektet å la seg undersøke av lege. Årsaken var at han sammen med sin finske lagkamerat Risto Jussilainen hadde festet og drukket alkohol utover natten i forveien, og han var redd for at en legeundersøkelse ville ha avdekket at han hadde hoppet i promillerus.I 2011 ble Ahonen tildelt Holmenkollmedaljen.
Han var flaggbærer for Finland under Vinter-OL 1998 i Nagano, og var igjen flaggbærer 20 år senere, under Vinter-OL 2018 i Pyeongchang.


== Verdenscupseire individuelt ==


== Verdenscupseire lag ==


== Sammenlagtplasseringer i verdenscupen ==


== Bakkerekorder ==
Ještěd-bakkene(Liberec) (139 m)


== Referanser ==


== Eksterne lenker ==
(en) Janne Ahonen – kategori av bilder, video eller lyd på Commons 
(en) Janne Ahonen på Internet Movie Database 
(de) Janne Ahonen – Munzinger Sportsarchiv 
(en) Janne Ahonen – Olympics.com 
(en) Janne Ahonen – Olympic.org 
(en) Janne Ahonen – Olympedia 
(en) Janne Ahonen – Sports-Reference (OL-resultater – arkivert) 
(en) Janne Ahonen – FIS (skihopping) 
(pl) Janne Ahonen – skijumping.pl
Sven Hannawald

Sven Hannawald (født 9. november 1974) er en tysk tidligere skihopper.
I sesongen 1998/99 kom han på 5.-plass i verdenscupen sammenlagt. I 2000 ble han for første gang verdensmester i skiflyging i Vikersund.
Vinteren 2001/2002 ble Hannawalds største sesong. Som første hopper i historien vant han alle fire enkeltrennene i den tysk-østerrikske hoppuka. Som første hopper forsvarte han verdensmestertittelen i skiflyging, og under OL i Salt Lake City vant han gull i lagkonkurransen og sølv individuelt. I verdenscupen kom han på 2.-plass.
I sesongen 2003/2004 gikk det tyngre enn ventet, det beste resultatet ble 4.-plass i Trondheim. 
Våren 2004 ble det kjent at Hannawald led av såkalt utbrenthet, og at han mottok behandling på en spesialklinikk. Han la offisielt opp i 2006, etter to års fravær fra verdenscupen. Han orket ikke å trene seg opp igjen, og jobber nå som ekspertkommentator for tysk fjernsyn. Hannawald bor i Berlin.
Nåværende bakkerekorder:

Titisee-Neustadt (145 m) (sammen med Adam Małysz)
Innsbruck (134,5 m)


=== Sammenlagtplasseringer i verdenscupen ===


== Referanser ==


== Eksterne lenker ==
(de) Sven Hannawald – Munzinger Sportsarchiv 
(en) Sven Hannawald – Olympedia 
(en) Sven Hannawald – Sports-Reference (OL-resultater – arkivert) 
(en) Sven Hannawald – Transfermarkt 
(en) Sven Hannawald – FIS (skihopping) 
(pl) Sven Hannawald – skijumping.pl 
Hjemmeside